CELEX: C2007/269/93
Language: hu
Date: 2007-11-10 00:00:00
Title: T-323/07. sz. ügy: 2007. augusztus 30-án benyújtott kereset – El Morabit kontra Tanács

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/52
            
         2007. augusztus 30-án benyújtott kereset – El Morabit kontra Tanács
   (T-323/07. sz. ügy)
   (2007/C 269/93)
   Az eljárás nyelve: holland
   Felek
   
      Felperes: Mohamed El Morabit (Amszterdam, Hollandia) (képviselő: U. Sarikaya ügyvéd)
   
      Alperes: az Európai Unió Tanácsa
   Kereseti kérelmek
   
               —
            
            
               Az Elsőfokú Bíróság semmisítse meg a megtámadott, 2007. június 28-i tanácsi határozatot.
            
         Jogalapok és fontosabb érvek
   A felperes azt a tanácsi határozatot (1) támadja, amellyel a Tanács megállapította, hogy a felperes ellen valamely illetékes hatóság a 2001/931/KKBP közös álláspont 1. cikke (4) bekezdésének értelmében vett határozatot hozott, és kimondta, hogy a felperes továbbra is a 2580/2001/EK rendelet korlátozó intézkedéseinek hatálya alá tartozik.
   A felperes érvelése szerint igaz ugyan, hogy bírósági úton megállapították a bűnösségét terrorista célú bűnszervezetben való részvétel bűncselekményében, e határozattal szemben azonban fellebbezést nyújtott be. A tanácsi határozat meghozatalára ezért nézete szerint idő előtt került sor, és az ellentétes az emberi jogok és alapvető szabadságok európai egyezményének 6. cikkével, valamint az Európai Unió Alapjogi Chartájának 47. és 48. cikkével.
   
      (1)  A terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK rendelet 2. cikke (3) bekezdésének végrehajtásáról, és a 2006/379/EK és a 2006/1008/EK határozat hatályon kívül helyezéséről szóló, 2007. június 28-i 2007/445/EK tanácsi határozat (HL L 169., 58. o.).